Marimekko
Pariskunta Armi ja Viljo Ratia merkitsivät Marimekon kaupparekisteriin 25. toukokuuta 1951. Sitä ennen Viljo oli jo pari vuotta toiminut kangaspainamisessa Printex Oy:n omistajana Armin jatkaessa mainostoimistossa. Maija Isolan omaleimaisten kankaiden myynnin edistämiseksi päätettiin pitää vaatenäytös ja vaatteita varten luotiin uusi toiminimi – Marimekko. Nimi tulee naisen nimestä Mari ja sanasta mekko, joka Marimekon perustamisen aikaan oli leninkiä tarkoittava karjalainen murresana.
Boikotti
Kun Marimekko osti turkisliike Grünsteinin, ympäristöaktivistit raivostuivat ja antoivat yhtiölle pilkkanimen "Verimekko". Kirsti Paakkanen totesi ymmärtäneensä vasta aktivistien kampanjan jälkeen, mistä Marimekossa on kyse.